10.7.2008 Jurnalul Oficial al Uniunii Europene L 181/57 (Acte adoptate în temeiul Tratatului UE) ACTE ADOPTATE ÎN TEMEIUL TITLULUI V DIN TRATATUL UE DECIZIA CONSILIULUI din 24 iunie 2005 privind încheierea Acordului între Uniunea Europeană şi Confederația Elveţiană privind procedurile de securitate pentru schimbul informațiilor clasificate (2008/568/PESC) CONSILIUL UNIUNII EUROPENE, având în vedere Tratatul privind Uniunea Europeană, în special articolele 24 şși 38, având în vedere recomandarea Preşedinției, întrucât: (1) La reuniunea din 27 şi 28 noiembrie 2003, Consiliul a decis să autorizeze Preşedinţia, asistată de SG/ÎR, să deschidă negocieri în conformitate cu articolele 24 şi 38 din Tratatul privind Uniunea Europeană cu anumite state terțe, pentru ca Uniunea Europeană să încheie cu fiecare dintre acestea un acord privind procedurile de securitate pentru schimbul informațiilor clasificate. (2) Ca urmare a acestei autorizări de a deschide negocieri, Preşedinția, asistată de SG/ÎR, a negociat cu Confederația Elvețiană un acord privind procedurile de securitate pentru schimbul informațiilor clasificate. (3) Acordul ar trebui aprobat, DECIDE: Articolul 1 Acordul dintre Uniunea Europeană și Confederația Elveţiană privind securitatea și procedurile pentru schimbul informațiilor clasificate se aprobă prin prezenta decizie în numele Uniunii Europene. Textul acordului se atașează la prezenta decizie. Articolul 2 Preşedintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze acordul prin care Uniunea Europeană își asumă obligații. Articolul 3 Prezenta decizie produce efecte de la data adoptării. Articolul 4 Prezenta decizie se publică în Jurnalul Oficial al Uniunii Europene. Adoptată la Luxemburg, 24 iunie 2005. Pentru Consiliu Președintele L. LUX